wickkiey/tamil-wikipedia-chunked huggingface dataset:
# ஆர்குடைட்டு

**ஆர்குடைட்டு** (*Argutite*) என்பது GeO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய செருமேனியம் ஆக்சைடு கனிமம் என்று இது வகைப்படுத்தப்படுகிறது. உரூட்டைல் வகை கனிமக் குழுவில் ஆர்குடைட்டும் ஓர் உறுப்பினராகும்.  
1983 ஆம் ஆண்டு பிரான்சு நாட்டில் இக்கனிமம் முதன்முதலில் கண்டுபிடிக்கப்பட்டது. இந்நாட்டிலுள்ள பிரனீசு மலைத்தொடர் பகுதியிலுள்ள ஆர்குட் படிவுகளில் ஆர்குடைட்டு காணப்பட்டது. உருமாற்றத்திற்கு உட்பட்ட குறைந்த வளருருமாற்றம் அடைந்த தொல்லூழிக்கால வண்டல் பாறைகளுக்குள் ஒரு துத்தநாக தாதுப் படிவாக இவ்விடத்தில் கனிமம் தோன்றியுள்ளது. சிபேலரைட்டு, கேசிட்டரைட்டு, சிடரைட்டு, பிரியார்டைட்டு போன்ற கனிமங்களுடன் சேர்ந்து ஆர்குடைட்டு காணப்படுகிறது.
# நௌசரோ

**நௌசரோ** (**Nausharo**) பாகிஸ்தானின் பலூசிஸ்தான் மாகாணத்தில் உள்ள அரப்பா காலத்திய தொல்லியல் களம் ஆகும்.  
நௌசரோ தொல்லியல் மேட்டை 1985 மற்றும் 1996 இடைப்பட்ட காலங்களில் பிரான்சு தொல்லியல் அறிஞர்களால் அகழ்வாய்வுகள் மேற்கொள்ளப்பட்டது. மெஹெர்கர் பண்பாட்டுத் தொல்லியல் களம் இதனருகே 6 கி.மீ. தொலைவில் உள்ளது.
# நௌசரோ

## நௌசரோ அகழ்வாய்வுகள்

நௌசரோ தொல்லியல் களம் கிமு 3000 முதல் கிமு 1900 வரை மக்கள் குடியிருப்புகள் தொடர்ந்து இருந்தது. இத்தொல்லியல் களத்தின் அகழ்வாய்வில் மட்பாண்டத் தொழில் பட்டறைகள், சுட்ட மற்றும் சுடாத மட்பாண்ட சில்லுகள், மட்பாண்டம் செய்வதற்கான களிமண் குவியல், 12 தீக்கற்கள், பச்சை செற்கற்களை அறுக்கும் கூர்மையான கத்திகள், மட்பாண்டச் சக்கரம் மற்றும் செப்பு உலோகம் கண்டுபிடிக்கப்பட்டுள்ளது.
# நௌசரோ

## நௌசரோ தொல்லியல் களத்தின் கால வரிசை

- காலம் IA - கிமு 2900-2800
- காலம் IB - கிமு 2800-2700
- காலம் IC - கிமு 2700-2600
- காலம் ID - கிமு 2600-2550 (இடைநிலைக் காலம்)
- காலம் IIA - கிமு 2550-2300
- காலம் IIB - கிமு 2300-1900
- காலம் III - கிமு 1900-1800
# நௌசரோ

## இதனையும் காண்க

- சிந்துவெளி நாகரிகம்
- மெஹெர்கர்
- சிந்துவெளி நாகரிகத்தின் தொல்லியல் களங்கள்
# டேவிட் எட்மண்ட்சு

**டேவிட் எரிக் எட்மண்ட்சு** (*David Eric Edmunds*) ஒரு பிரித்தானிய கணிதவியலாளர் ஆவார்.  
இவர் கணிதப்பகுப்பாய்வில் தன் பணிகளை மேற்கொண்டார்.  
1955-இல் காட்ரிஃப் பல்கலைக்கழகத்தில், திரு. ரோசா எம்.மோரிசு அவர்களின் மேற்பார்வையிங்கீழ் தன்னுடைய முனைவர் பட்டத்தை பெற்றார்  
1996-ல் இலண்டன் கணிதக்கழகம் இவருக்கு “போல்யா” பரிசினைத் தந்து கௌரவித்தது.  
யான்.எம்.பால் என்பவர் இவரின் ஆராய்ச்சிக்குழுவின் மாணவர்களில் ஒருவராவார்.
# திருவள்ளுவர் பொறியியல் மற்றும் தொழில்நுட்பக் கல்லூரி

**திருவள்ளுவர் பொறியியல் மற்றும் தொழில்நுட்பக் கல்லூரி** (*Thiruvalluvar College of Engineering and Technology*) அல்லது **டி.சி.இ.டி** என பிரபலமாக அறியப்படுவது, தமிழ்நாட்டின், வந்தவாசியில், அமைந்துள்ள ஒரு தனியார் கல்வி நிறுவனம் ஆகும்.
# திருவள்ளுவர் பொறியியல் மற்றும் தொழில்நுட்பக் கல்லூரி

## வரலாறு

வரதம்மாள் மாணிக்கம் கல்வி மற்றும் தொண்டு அறக்கட்டளையானது 1996 ஆம் ஆண்டில் இலாப நோக்கற்ற அமைப்பாக 178, வகடரணம் பிள்ளை தெரு, திருவல்லிக்கேணி, சென்னை 600 005 என்ற முகவரியில் நிறுவப்பட்டது. இதன் நிர்வாக அலுவலகமானது ஆர் 6/4, வைகை தெரு, பெசண்ட் நகர், சென்னை -600 090 என்ற முகவரியியல் அமைந்துள்ளது. இதன் அறங்காவலர்களாக கல்வி, ஆய்வு, தொழில், வணிகம், மேலாண்மை போன்ற பல்வேறு துறைகளில் சிறந்த ஆளுமைகள் உள்ளனர்.  
திருவள்ளுவர் பொறியியல் மற்றும் தொழில்நுட்பக் கல்லூரியானது 1998 ஆம் ஆண்டில் அண்ணா பல்கலைக்கழக முன்னாள் பேராசிரியரும், முன்னாள் சிண்டிகேட் உறுப்பினருமான பேரா முனைவர் எஸ். அருணாசலம் எம். இ (சிவில்), என்பவரால் நிறுவப்பட்டது.  
இந்த நிறுவனத்திற்கு புது தில்லி, ஏ.ஐ.சி.டி.இ - அகில இந்திய தொழில்நுட்ப கல்விக் குழுவின் அங்கிகாரம் பெற்றுள்ளது. மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
# மார்கியானா

**மார்க்கியானா** (**Margiana**) நடு ஆசியாவில் அமைந்த பாலைவனச் சோலை நகரம் ஆகும். இது கிமு 281 முதல் கிபி 651 முடிய அகாமனிசியப் பேரரசு, செலூக்கியப் பேரரசு, பார்த்தியப் பேரரசு மற்றும் சாசானியப் பேரரசுகளின் கீழ் ஒரு மாகாணமாக விளங்கியது. இதன் தலைநகரம் மெர்வி ஆகும். தற்போது மார்க்கியானா பிரதேசம் ஆப்கானித்தான், துருக்மெனிஸ்தான் மற்றும் உஸ்பெகிஸ்தான் நாடுகளில் பரவியுள்ளது. மார்க்கியானாவில் கிமு 1500 முதல் கிமு 500 வரை யாஸ் பண்பாடு நிலவியது.
# மார்கியானா

## எல்லைகள்

மார்க்கியானாவின் தென்மேற்கில் பார்த்தியாவும், தெற்கில் ஆரிய மாகாணமும், கிழக்கில் பாக்திரியாவும், வடக்கில் சோக்தியானாவும் இருந்தது.
# மார்கியானா

## சமயங்கள்

பட்டுப் பாதையில் அமைந்த மார்க்கியானாவை ராசிதீன் கலிபாக்கள கைப்பற்றுவதற்கு முன் இப்பகுதி மக்கள் சொராட்டிரிய நெறி, பௌத்தம், கிறித்துவம், யூத சமயங்களைப் பயின்றனர்.
# மார்கியானா

## இதனையும் காண்க

- பாக்திரியா-மார்க்கியானா தொல்லியல் வளாகம்
# ரிபாத் சாருக்

**ரிபாத் சாருக்** அல்லது **ரிஃபாத் ஷாருக்** என்றும் அழைக்கப்படும் இந்தியாவின் இளம் விஞ்ஞானி. இவர் தமிழ்நாட்டின் கரூர் மாவட்டம் பள்ளப்பட்டியில் பிறந்தவர்.  
நாசாவின் சார்பில் வருடந்தோறும் அறிவிக்கப்படும் (Cubs in Space) விண்வெளியில் பள்ளி சிறுவர்களுக்கான திட்டத்தில் கலந்து கொண்ட குழுவின் தலைவராக முதல் முயற்சியிலேயே வெற்றியும் பெற்றுள்ளார்.
(குழுவினர் தானிசுக் திவேவ்டி, அப்துல் காசிப், கோபிநாத், யாக்னாசாய், வினய் எசு பரத்வாஜ் ஆகியோருடன் இணைந்து இச்சாதனையை நிகழ்த்தினார்).
# ரிபாத் சாருக்

## கலாம் சாட்

64 கிராம் எடையில் 3D பிரின்டிங் தொழில்நுட்பம் மூலம் கார்பன் ஃபைபரால் **கலாம் சாட்** எனும் செயற்கைக்கோளை ரிபாத் சாருக் குழுவினர் உருவாக்கியுள்ளார்கள். உலக அளவில் எட்டாயிரத்திற்க்கும் அதிகமான மாணவ- மாணவிகள் கலந்து கொண்ட இப்போட்டியில், இந்தியா சார்பாகக் கலந்துகொண்ட ஒரே பங்கேற்பு குழு ரிபாத் சாருக் தலைமையிலான குழு மட்டுமே என்பது குறிப்பிடத்தக்கது. முதல் பங்கேற்பிலேயே வெற்றி பெற்றதோடு நாசாவின் ராக்கெட்டிலும் **கலாம் சாட் **செயற்கைக்கோளுக்கான இடத்தைப் பிடித்துள்ளனர்.
இப்போட்டியில் கலந்து கொண்ட 80 மாதிரிகளில் ரிபாத் சாருக்கின் வடிவமைப்பே தேர்ந்தெடுக்கப்பட்டது.
# ரிபாத் சாருக்

## சாதனை

உலகின் மிகவும் சிறிய மற்றும் குறைந்த எடை கொண்ட செயற்கைக்கோள் என்ற சாதனையையும் பெற்றுள்ளது.,
# பைரோபேனைட்டு

**பைரோபேனைட்டு** (*Pyrophanite*) என்பது MnTiO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு மாங்கனீசு தைட்டானியம் ஆக்சைடு கனிம்மாகும்.. இது இல்மனைட்டு வகை கனிமக் குழுவில் ஓர் உறுப்பினர் ஆகும். அடர் சிவப்பு நிறம் முதல் கரும் பச்சை நிறம் வரையிலான வண்ணங்களில் காணப்படும் இக்கனிமம் முக்கோண அமைப்பில் படிகமாகிறது.  
சுவீடன் நாட்டில் 1890 ஆம் ஆண்டு பிலிப்சிடாடு நகராட்சியிலுள்ள ஆர்சிடிகன் சுரங்கத்தில் பைரோபேனைட்டு முதன் முதலில் கண்டறியப்பட்டது. அடர் சிவப்பாக நெருப்பைப் போல தோற்றமளிக்கிறது என்பதை மையமாக வைத்து கிரேக்க மொழியில் இதற்கு பைரோபேனைட்டு எனப் பெயரிடப்பட்டுள்ளது.  
பிரதானமாக மாங்கனீசு படிவுகளில் வளருருமாற்றத்திற்கு உட்பட்டு பின்னர் இது தோன்றுகிறது. கிரானைட்டு, ஆம்பிபோலைட்டு, செர்பண்டினைட்டு போன்ற படிவுகளிலும் சில இடங்களில் இது காணப்படுகிறது. இல்மனைட்டு, கால்சைட்டு, கெயிகிலைட்டு, ஏமடைட்டு, சிபைனெல், காக்னைட்டு, குரோமைட்டு, மேக்னடைட்டும் கானோபைலைட்டு, மேங்கனோபைலைட்டு, எண்டிரிக்சைட்டு, கார்னெட் போன்ற கனிமங்களுடன் சேர்ந்து பைரோபேனைட்டு கனிமம் காணப்படுகிறது<ref name=HBM/.
# அம்புஜம் கிருஷ்ணா

**அம்புஜம் கிருஷ்ணா** (1917 - 1989) ஒரு கருநாடக இசைப் பாடலாசிரியர் ஆவார். அவர் பல்வேறு ராகங்களில் 600 க்கு மேற்பட்ட கிருதிகளை இயற்றியுள்ளார்.
# அம்புஜம் கிருஷ்ணா

## சொந்த வாழ்க்கை

மதுரையில் வழக்கறிஞராக பணியாற்றிய கே. வி. ரங்கா ஐயங்கார் என்பவருக்கு மகளாகப் பிறந்தார். காரைக்குடி கணேசன், கணேச பாகவதர் ஆகியோரிடம் இசை பயின்றார். தொழிலதிபரும் டி. வி. எஸ். குழுமத்தின் நிறுவனர் டி. வி. சுந்தரம் ஐயங்காரின் மகனுமான டி. எஸ். கிருஷ்ணா என்பவரைத் திருமணம் செய்தார். டெல்லி பல்கலைக்கழகத்தில் மனையியல் துறையில் பட்டம் பெற்றார்..
# அம்புஜம் கிருஷ்ணா

## இசைப் பயணம்

அம்புஜம் கிருஷ்ணா தமிழ், தெலுங்கு, சமஸ்கிருதம் உட்பட பல மொழிகளில் பாடல்கள் இயற்றியுள்ளார். மணிப்பிரவாள நடை என்று கூறப்படும் ஒரு பாடலில் பல மொழிகளைக் கையாளும் திறனையும் அவர் பெற்றிருந்தார். இவரது பாடல்கள் *கீதமாலா* என்ற தலைப்பில் இரண்டு தொகுதி நூல்களாக வெளியிடப்பட்டுள்ளன.  
இவரது பாடல்களுக்கு டி. என். சேஷகோபாலன், வி. வி. சடகோபன், எஸ். இராமநாதன், செம்மங்குடி சீனிவாச ஐயர் போன்ற கருநாடக இசை வித்துவான்கள் இசை அமைத்துள்ளனர்.  
மதுரை ஸ்ரீ ஸத்குரு சங்கீத சமாஜம் என்ற அமைப்பின் மூத்த அமைப்பாளராக பணியாற்றியுள்ளார். அந்த அமைப்பின் ஒரு கிளையாக *ஸத்குரு சங்கீத வித்தியாலயம்* என்ற இசைப் பள்ளியையும் ஆரம்பித்தார்.
# அம்புஜம் கிருஷ்ணா

## இயற்றிய சில கிருதிகள்

கிருதி - இராகம்
1. ஆடின அரவிந்தா - ராகமாலிகை
1. ஆடினையே கண்ணா - மோகன கல்யாணி
1. ஆண்டாள் கல்யாணம் (மின்னல் கொடியோ) - ராகமாலிகை
1. அபய கரம் - சகானா
1. அடைக்கலம் அடைக்கலம் - மத்யமாவதி
1. ஆடி வரும் அழகினை - ராகமாலிகை
1. ஆடிய பாதா - சரசாங்கி
1. அற்புதம் அநேகம் - நாட்டைக்குறிஞ்சி
1. அழகா அழகா - சுத்த தன்யாசி
1. சின்ன சின்ன பாதம் - காபி
# பல்கலைக்கழக பொறியியல் கல்லூரி, திண்டிவனம்

**பல்கலைக்கழக பொறியியல் கல்லூரி, திண்டிவனம்** (*University College of Engineering Tindivanam*) என்பது சென்னை, அண்ணா பல்கலைக்கழகத்தின் இணைவு பெற்ற ஒரு பொறியியல் கல்லூரியாகும். இக்கல்லூரி 2008ஆம் ஆண்டு நிறுவப்பட்டது. சுமார் 900 மாணவர்கள் பயின்று வரும் இக்கல்லூரி, விழுப்புரம் மாவட்டம் திண்டிவனத்தில் அமைந்துள்ளது.
# பல்கலைக்கழக பொறியியல் கல்லூரி, திண்டிவனம்

## துறைகள்

இக்கல்லூரியானது நான்கு முதன்மைப் பொறியியல் துறைகளுடன் தொடங்கப்பட்டது பொறியியலில் இளநிலை பட்டப்படிப்புகளை வழங்குகிறது.  
1. குடிசார் பொறியியல் துறை,
1. கணினி அறிவியல் மற்றும் பொறியியல் துறை,
1. மின்னணுவியல் மற்றும் தொடர்பு பொறியியல் துறை,
1. தகவல் தொழில்நுட்பத் துறை,
1. அறிவியல் மற்றும் மனிதவியல் துறை,(தமிழ், ஆங்கிலம், கணிதம், வேதியியல், இயற்பியல் உட்பட)
1. உடற்கல்வி துறை
# யாஸ் பண்பாடு

புலப்பெயர்வு தொடர்பான அன்ட்ரோனோவோ பண்பாடு, பாக்திரியா-மார்கியானா பண்பாட்டுக் களம் மற்றும் யாஸ் பண்பாட்டுக் களங்கள் மற்றும் இந்தோ ஆரிய மக்கள் தொடர்பான காந்தார கல்லறை பண்பாடு, கல்லறை எச் கலாச்சாரம், செப்புக் குவியல் பண்பாடு, சுவத் பண்பாடு, சாம்பல் வண்ண ஓவியம் தீட்டப்பட்ட மட்பாண்டப் பண்பாடுகள் தொடர்பான வரைபடம்]]  
**யாஸ் பண்பாடு** (**Yaz culture**) ) நடு ஆசியாவின் பண்டைய பிரதேசங்களான மார்கியானா, பாக்திரியா மற்றும் சோக்தியானாவில் துவக்க இரும்புக் காலத்தில் கிமு 1500 முதல் கிமு 500 முடிய விளங்கிய இந்தோ-ஈரானியப் பண்பாடாகும். பிந்தைய செப்புக் காலத்தில் பாக்திரியா-மார்க்கியானா தொல்லியல் வளாகம் சிறப்புடன் விளங்கியது. யாஸ் பண்பாட்டுக் காலத்தில் கற்கோபுரங்கள், வடிகால் வசதி கொண்ட குடியிருப்புகள், மட்பாண்டத் தயாரிப்பு சக்கரங்கள், பீங்கான் பாத்திரங்கள் கொண்டிருந்தது.  
ஈட்டி முனைகளில் கூர்மையான வெண்கலம் அல்லது இரும்பு பாகங்கள், இரும்பு அரிவாள்கள் மற்றும் கத்திகள் பயன்படுத்தினர்.பண்ணை அரண்மனைகள், உலோகவியல், பீங்கான் இப்பண்பாட்டில் விளங்கியது.  
யாஸ் பண்பாட்டில் இறந்தவர்களை அடக்கம் செய்யும் கல்லறைகள் காணப்படவில்லை. இப்பண்பாட்டுக் காலத்தில் சொராட்டிரிய நெறிப்படி, இறந்தவர்களின் உடல்களை மேடான இடங்களில் வைத்துவிடுவது வழக்கம்.
# யாஸ் பண்பாடு

## இதனையும் காண்க

- ஹலாப் பண்பாடு
- உபைது பண்பாடு
- அசுன்னா பண்பாடு
- சமார்ரா பண்பாடு
- பாக்திரியா-மார்கியானா தொல்லியல் வளாகம்
- இந்தோ ஈரானியர்கள்
# எண்டர்சன்-ஏசல்பாக் சமன்பாடு

**எண்டர்சன்-ஏசல்பாக் சமன்பாடு** (Henderson–Hasselbalch equation) என்பது வேதியியலிலும் மற்றும் உயிர்வேதியியலிலும் தாங்கல் கரைசலின் காரகாடித்தன்மைச் சுட்டெண்ணை மதிப்பிடப் பயன்படும் ஒரு சமன்பாடாகும்.
:<math chem>\ce{pH} = \ce{p}K_\ce{a} + \log_{10} \( \frac{[\ce{A^-}]}{[\ce{HA}]} \)</math>  
ஒரு அமிலத்தின் காடித்தன்மை எண் மதிப்பானது, *K*<sub>a</sub>, அறியப்பட்டதாகவோ அல்லது புனையப்பட்டதாகவோ இருக்கலாம். காரகாடித்தன்மை எண்ணானது அமிலம் (HA), அதன் உப்பு (MA) மற்றும் அதன் இணைக்காரம் (A<sup>-</sup>) ஆகியவற்றின் கொடுக்கப்பட்ட செறிவின் மதிப்புகளுக்கு கணக்கிடப்படுகிறது; உதாரணமாக, கரைசலானது அசிட்டிக் காடி மற்றும் சோடியம் அசிட்டேட்டு ஆகியவற்றைக் கொண்டிருக்கலாம்.
# எண்டர்சன்-ஏசல்பாக் சமன்பாடு

## வரலாறு

1908 ஆம் ஆண்டில் லாரன்சு சோசப் எண்டர்சன் என்பவர் தாங்கல் கரைசலின் காரகாடித்தன்மைச் சுட்டெண்ணைக் கண்டறிவதற்கான ஒரு சமன்பாட்டை வருவித்தார். 1917 ஆம் ஆண்டில், கார்ல் ஆல்பர்ட்டு ஏசல்பாக் என்பவர் அந்த வாய்ப்பாட்டை மடக்கை வடிவில் உருவாக்கினார். இதுவே எண்டர்சன்–ஏசல்பாக் சமன்பாட்டை உருவாக்கியது.
# ஹரே ராதா ஹரே கிருஷ்ணா

***ஹரே ராதா ஹரே கிருஷ்ணா*** என்பது 19, திசம்பர், 1986 அன்று தமிழில் வெளியான திரைப்படமாகும். *ஒக ராதா இத்தரு கிருஷ்ணலு* (Oka Radha Iddaru Krishnulu) என்ற பெயரில் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும். 1986ல் ஏ. கோதண்டராமி ரெட்டி இயக்கத்தில், இளையராஜா இசையமைத்த இத்திரைப்படத்தில் கமல்ஹாசன், ஸ்ரீதேவி ஆகியோர் நடித்துள்ளனர். கமல்ஹாசன் மற்றும் ஸ்ரீதேவி இணைந்து நடித்த கடைசி திரைப்படம் இதுவாகும்.
# ஹரே ராதா ஹரே கிருஷ்ணா

## நடிப்பு

- கமல்ஹாசன் - முரளி கிருஷ்ணா / ஹரி கிருஷ்ணா
- ஸ்ரீதேவி - ராதா
- இராவ் கோபால் இராவ்
- சத்தியநாராயணா
- இராஜேந்திர பிரசாத்
- நூதன் பிரசாத்
- சூதி வீரபத்ரராவ்
- ராஜீவ்
- இரமண மூர்த்தி
- பு. ஜோ. சர்மா
- பீமிஸ்வர ராவ்
- தொலைபேசி சத்யநாராயணா
- கே. கே. சர்மா
- சிடடலா அப்பா ராவ்
- தாம்
- அன்னபூர்ணா
- ஜெயமாலினி
- சம்யுக்தா
- பிந்து கோஷ்
- சிலகல ராதா
- கல்பனா ராய்
- நிர்மலம்மா
# ஹரே ராதா ஹரே கிருஷ்ணா

## பாடல்கள்

இளையராஜா இப்படத்திற்கு இசை அமைத்துள்ளார். தமிழ் பாடல் வரிகள் அனைத்தும் கவிஞர் வாலி எழுதியுள்ளார்.
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | *யார் அம்மா* | எஸ். பி. பாலசுப்பிரமணியம், எஸ். ஜானகி | வாலி |  |
| 2 | *சாமக் கோழி* | எஸ். பி. பாலசுப்பிரமணியம், எஸ். ஜானகி | வாலி |  |
| 3 | *பருவமுருக இதயம்* | எஸ். பி. பாலசுப்பிரமணியம், எஸ். ஜானகி | வாலி |  |
| 4 | *ராதா* | எஸ். பி. பாலசுப்பிரமணியம் | வாலி |  |
| 5 | *யாரம்மா* | எஸ். பி. பாலசுப்பிரமணியம், எஸ். ஜானகி | வாலி |  |
| 6 | *பச்சைமணி பவழமணி* | எஸ். பி. பாலசுப்பிரமணியம், எஸ். ஜானகி | வாலி | } |
# இந்திரன் சந்திரன்

***இந்திரன் சந்திரன்*** 1990 ஆம் ஆண்டு தமிழில் வெளியான திரைப்படமாகும். *இந்திருடு சந்திருடு* (Indrudu Chandrudu) என்ற பெயரில் 1989 இல் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும். சுரேஸ் கிருஷ்ணா இயக்கத்தில், இளையராஜா இசையமைத்த இத்திரைப்படத்தில் கமல்ஹாசன், விஜயசாந்தி மற்றும் சரண்ராஜ் ஆகியோர் நடித்துள்ளனர்.
# இந்திரன் சந்திரன்

## நடிப்பு

- கமல்ஹாசன் - மேயர் ஜி. கே. ராயுடு / சந்திரன்
- விஜயசாந்தி - சந்தியா
- ஸ்ரீவித்யா - ஜானகி
- நாகேஷ் - அமைச்சர்
- சரண்ராஜ்
- ஜெயலலிதா
- பி. எல். நாராயணா
- கோலபுடி மாருதி ராவ்
- டப்பிங் ஜானகி
- இ.வி.வி. சத்யநாராயணா
- சார்லி
- கவிதாலயா கிருஷ்ணன்
- கிரேசி மோகன்
- குயிலி
# இந்திரன் சந்திரன்

## பாடல்கள்

இளையராஜா இப்படத்திற்கு இசை அமைத்துள்ளார். தமிழ் பாடல் வரிகள் அனைத்தும் கவிஞர் வாலி எழுதியுள்ளார்.
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | *காலேஜ் டிகிரியும்* | மனோ, சித்ரா | வாலி |  |
| 2 | *காதல் ராகமும்* | மனோ, சித்ரா | வாலி |  |
| 3 | *ஆரிரோ ஆரிரோ* | மனோ | வாலி |  |
| 4 | *நூறு நூறு முத்தம்* | மனோ, சித்ரா | வாலி |  |
| 5 | *அடிச்சிடு கொட்டம்* | மனோ | வாலி | } |
# விநாயகபுரம், இலங்கை

**விநாயகபுரம்** (*Vinayagapuram*) இலங்கையின் கிழக்கு மாகாணத்தில், அம்பாறை மாவட்டத்தில் திருக்கோவில் பிரதேச செயலக பிரிவில் அடங்கியுள்ள கிராமம் ஆகும். ஆரம்ப காலப்பகுதியில் கரையோரக் காணிகளாயிருந்த நிலங்கள் யாவும் அரசினால் தென்னந்தோட்டங்களாக்கப்பட்டு 1959 இல் நிலமற்றவர்களுக்கு பகிர்ந்தளிக்கப்பட்டது. 1962 இல் குடியேற்ற கிராமமாக இருந்த இக்கிராமத்திற்கு விநாயகபுரம் எனப் பெயர் சூட்டப்பட்டது.  
இக்கிராமத்தில் 1990 இல் உள்நாட்டு போரினால் பாதிக்கப்பட்ட மீனோடைக்கட்டு, திராய்க்கேணி, அட்டப்பள்ளம், துறைநீலாவணை, கஞ்சிகுடிச்சாறு, களுதாவளை போன்ற பல்வேறு பகுதிகளைச் சேர்ந்த மக்கள் குடியேறி வாழ்கின்றனர்.
# விநாயகபுரம், இலங்கை

## கோயில்கள்

இக்கிராமத்தில் 99.99% ஆன மக்கள் சைவ சமயத்தை பின்பற்றுகின்றனர். இங்கு பல இந்து ஆலயங்கள் உள்ளன.  
- விநாயகபுரம் சிவன் கோயில்
- விநாயகபுரம் சித்தி விநாயகர் கோயில்
- விநாயகபுரம் காளி கோயில்
- விநாயகபுரம் முத்துமாரியம்மன் கோயில்
- பாலக்குடா பாலவிநாயகர் கோயில்
- மங்கைமாரியம்மன் கோயில்
# விநாயகபுரம், இலங்கை

## பாடசாலைகள்

- விநாயகபுரம் மகா வித்தியாலயம், திருக்கோவில்
- திகோ/கோரைக்களப்பு சக்தி வித்தியாலயம்
- திகோ/பரமேஸ்வரா வித்தியாலயம்
- விநாயகபுரம் பாலக்குடா பாலவிநாயகர் வித்தியாலயம்
# விநாயகபுரம், இலங்கை

## மேலும் வாசிக்க

- கஞ்சிகுடிச்சாறு
- திருக்கோவில்
- திருக்கோவில் செப்பேடு
# பல்கலைக்கழக பொறியியல் கல்லூரி, காஞ்சிபுரம்

**பல்கலைக்கழக பொறியியல் கல்லூரி, காஞ்சிபுரம் (University College of Engineering, Kanchipuram) (யு.சி.கே.இ** எனவும் அழைக்கப்படுகிறது) இந்தியாவின் தமிழ்நாட்டின், கோயில் நகரமான காஞ்சிபுரத்தில் அமைந்துள்ள ஒரு அரசு பொறியியல் கல்லூரி ஆகும். இந்த கல்லூரி 2010 இல் நிறுவப்பட்டது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இங்கு கணினி அறிவியல் பொறியியல், மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல் , இயந்திரப் பொறியியல் ஆகியவற்றில் இளங்கலை பொறியியல் பட்டங்கள் வழங்கப்படுகிறது.
# பல்கலைக்கழக பொறியியல் கல்லூரி, காஞ்சிபுரம்

## வரலாறு

தமிழக அரசு எடுத்த கொள்கை முடிவின் மூலம் இந்த கல்லூரி 2010 ஆம் ஆண்டு அண்ணா பல்கலைக்கழக கல்லூரியாக நிறுவப்பட்டது. 2011 ஆம் ஆண்டு, கல்லூரிக்கான நிரந்தர வளாகமானது சென்னை-பெங்களூர் நெடுஞ்சாலை, காரைப்பேட்டை கிராமத்தில் அமைக்க தமிழக அரசால் முடிவு செய்யப்பட்டது. புதிய வளாகமானது மொத்தம் சுமார் 10.4 ஏக்கர் நிலப்பரப்பைக் கொண்டுள்ளது. 2012 சூன் நிலவரப்படி, 4 ஆய்வகங்கள், 4 வகுப்பு அறைகள், அலுவலகம் மற்றும் முதல்வர் அறை போன்ற ஆரம்ப கட்டுமானங்கள் நிறைவடைந்தன.  
இதையடுத்து 5 ஏப்ரல் 2013 அன்று, முதல்வர் அலுவலகம் மற்றும் 4 வகுப்பு அறைகள் தற்காலிக இடத்திலிருந்து புதிய வளாகத்துக்கு மாற்றப்பட்டது.  
27. நவம்பர், 2013 அன்று, மாணவிகள் விடுதியானது அருகில் பாரந்தூர் சாலையில் புதிதாக கட்டப்பட்ட கட்டிடத்திற்கு மாற்றப்பட்டது, இந்த புதிய கட்டிடமானது காஞ்சிபுரம் நகரத்தில் இருந்து 10 கிலோமீட்டர் தொலைவில் உள்ளது.  
மாணவர், மாணவியருக்கான விடுதிகளுடன் கூடிய வகுப்பறைகள் மற்றும் நிர்வாகத் தொகுதிகளின் கட்டும் பணி 2014-15 கல்வியாண்டில் நிறைவடைந்தது.
# பல்கலைக்கழக பொறியியல் கல்லூரி, காஞ்சிபுரம்

## இருப்பிடம்

- பெங்களூர் நெடுஞ்சாலை ]]
இந்த கல்லூரி முதலில் காஞ்சிபுரத்திலிருந்து தொலைவில் உள்ள காரைப்பேட்டையில் தேசிய நெடுஞ்சாலை 4 க்கு அருகில் அமைந்தது .  
2017 ஆம் ஆண்டில், கல்லூரி சென்னை-பெங்களூர் நெடுஞ்சாலை ( தேசிய நெடுஞ்சாலை -4, ) பொன்னரிகரையில் பிராந்திய போக்குவரத்து அலுவலகத்திற்கு அருகிலுள்ள புதிய வளாகத்திற்கு மாற்றப்பட்டது.
# பல்கலைக்கழக பொறியியல் கல்லூரி, காஞ்சிபுரம்

## நிர்வாகம்

காஞ்சிபுரம் பல்கலைக்கழக பொறியியல் கல்லூரி, அண்ணா பல்கலைக்கழகத்தின் ஒரு கல்லூரியாக இருப்பதால், பல்கலைக்கழக வேந்தர், துணைவேந்தர் மற்றும் பல்கலைக்கழக பதிவாளர் ஆகியோரால் நிர்வகிக்கப்படுகிறது.
# ரோமைட்டு

**ரோமைட்டு** (*Roméite*) என்பது (Ca,Fe,Mn,Na)<sub>2</sub>(Sb,Ti)<sub>2</sub>O<sub>6</sub>(O,OH,F) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தேன் மஞ்சள் நிறத்தில் காணப்படும் இக்கனிமம் அறுயெண்முகப் படிகத்திட்டத்தில் படிகமாகும் ஒரு கால்சியம் ஆண்டிமோனேட்டு என்று வகைப்படுத்தப்படுகிறது. 5.5-6.0 என்ற மோவின் அளவுகோல் கடினத்தன்மை கொண்டதாக ரோமைட்டு காணப்படுகிறது. அல்சீரியா, ஆத்திரேலியா, பிரேசில், சீனா, ஐரோப்பா, யப்பான், நியூசிலாந்து, மற்றும் அமெரிக்க ஐக்கிய நாடுகள் போன்ற இடங்களில் உருமாறிய பாறை வகை இரும்பு-மாங்கனீசு படிவுகளிலும் நீர்வெப்ப ஆண்டிமனி இருப்புப் படிவுகளின் விளிம்புகளிலும் ரோமைட்டு கிடைக்கிறது.  
இத்தாலி நாட்டின் செயிண்ட்டு மார்சல் நகரிலுள்ள பிரபோர்நாசு சுரங்கத்தில் முதன்முதலில் ரோமைட்டு கண்டறியப்பட்டது. பிரான்சு நாட்டின் கனிமவியலாலர் யீன் பாப்டிசுட்டு எல். ரோம் டி லில்சே அவர்கள் நினைவாக கனிமத்திற்கு ரோமைட்டு எனப் பெயரிடப்பட்டது. ரோமைட்டு படிகங்களில் நீரின் உள்ளடக்கம் தொடர்பான ஆய்வுகளை பிரக்கெர் மற்றும் அவர் குழுவினர்கள் அகச்சிவப்புக் கதிர் நிறமாலையியல் மூலம் 1997 ஆம் ஆண்டு மேற்கொண்டனர்.
# ப. முத்துக்குமாரசுவாமி (இசைக்கலைஞர்)

**ப. முத்துக்குமாரசுவாமி** (23 ஆகஸ்ட் 1932 - 26 ஜூன் 2019) ஒரு கருநாடக இசைக் கலைஞரும், இசை ஆசிரியரும் ஆவார். இவர் 1950 களில் அண்ணாமலைப் பல்கலைக் கழகத்தில் எம். எம். தண்டபாணி தேசிகரின் பிரதான மாணாக்கராக இருந்தார்.
# ப. முத்துக்குமாரசுவாமி (இசைக்கலைஞர்)

## ஆரம்ப வாழ்க்கை

இலங்கை, யாழ்ப்பாணத்தில் பரமசாமிக் குருக்கள், இரத்தினம்மா தம்பதியருக்கு மகனாகப் பிறந்தார். சிறு வயதிலேயே தந்தையை இழந்தார். பள்ளிப் படிப்பை யாழ்ப்பாணத்தில் முடித்தபின்னர், 1950 களின் பிற்பகுதியில் இந்தியாவுக்குச் சென்று அண்ணாமலை பல்கலைக் கழகத்தின் இசைத்துறையில் மாணவராகச் சேர்ந்தார். அங்கே எம். எம். தண்டபாணி தேசிகர் இவருக்கு ஆசிரியராக வாய்த்தார். தண்டபாணி தேசிகர் இந்து சமய துதிப்பாடல்களையும் தமிழ் கிருதிகளையும் பாடுவதில் வல்லவராக இருந்தார். முத்துக்குமாரசுவாமி தனது குருவைப் பின்பற்றி தமிழ்ப் பாடல்கள் பாடுவதில் நல்ல தேர்ச்சி பெற்றார்.
# ப. முத்துக்குமாரசுவாமி (இசைக்கலைஞர்)

## இசைப் பயணம்

அண்ணாமலைப் பல்கலைக் கழகத்தில் பட்டம் பெற்ற பின்னர் முத்துக்குமாரசுவாமி திரும்ப யாழ்ப்பாணம் சென்று அங்கே அரசுப் பள்ளிகளில் இசை ஆசிரியராக நியமனம் பெற்றார். யாழ்ப்பாணத்தில் பல பள்ளிக்கூடங்களில் அவர் இசை ஆசிரியராகப் பணியாற்றினார்.  
இலங்கையில் இனக்கலவரங்கள் ஏற்பட்டதையடுத்து 1986 ஆம் ஆண்டு அவர் குடும்பத்துடன் இந்தியாவுக்கு வந்தார். அவரது முன்னோர்கள் காஞ்சீபுரத்திலிருந்து யாழ்ப்பாணம் சென்று குடியேறியவர்கள் என்பதால் இவரது இப்போதைய வருகையை தாயகம் திரும்பினார் என்று சொல்லலாம்.  
சென்னை சங்கீத சபாக்களிலும், தனி நிகழ்ச்சிகளிலும் இசைக் கச்சேரிகள் செய்து வந்தார். அத்துடன் மாணவர்களுக்கு இசைப்பயிற்சி அளித்து வந்தார். சுதா ரகுநாதன் உட்பட்ட சில பிரபல இசைக் கலைஞர்கள் இவரிடம் தமிழ் கிருதிகள் பயின்றனர்.
# ப. முத்துக்குமாரசுவாமி (இசைக்கலைஞர்)

## வெளியீடுகள்

*இசை அருவி*, *கலை அருவி*, *இசை ஏடு* ஆகிய இதழ்களை வெளியிட்டு வந்தார்.
# ப. முத்துக்குமாரசுவாமி (இசைக்கலைஞர்)

## இறப்பு

வயது மூப்பு காரணமாக முத்துக்குமாரசுவாமி சிலகாலம் உடல்நலம் குன்றியிருந்தார். 2019 ஜூன் 25 ஆம் நாள் சென்னை கொட்டிவாக்கத்திலுள்ள அவரது இல்லத்தில் காலமானார். இறக்கும்போது அவருக்கு வயது 87. 26 ஆம் நாள் சென்னை பெசன்ட் நகர் மயானத்தில் அவரது இறுதிச் சடங்குகள் நடைபெற்றன.
# பல்கலைக்கழக பொறியியல் கல்லூரி, நாகர்கோவில்

**பல்கலைக்கழக பொறியியல் கல்லூரி, நாகர்கோவில்** (University College of Engineering, Nagercoil) (யுசிஇஎன்) என்பது அண்ணா பல்கலைக்கழகத்தின் உறுப்புக் கல்லூரி ஆகும். இது தமிழ்நாட்டின், கன்னியாகுமரி மாவட்டம், நாகர்கோயிலின், கோணம் பகுதியில், நாகர்கோயில் தொழிற் பேட்டை 629004 என்ற பகுதியில் அமைந்துள்ளது. இது தமிழக அரசால் 2009 இல் நிறுவப்பட்டது.
# பல்கலைக்கழக பொறியியல் கல்லூரி, நாகர்கோவில்

## கல்வி

இந்தக் கல்லூரி பல்வேறு பொறியியல் துறைகளில் இளநிலைப் படிப்புகளை வழங்குகிறது. மேலும் பகுதிநேர படிப்புகளாக முதுநிலைப் பொறியியல் படிப்புகளை வழங்குகின்றது.
# பல்கலைக்கழக பொறியியல் கல்லூரி, நாகர்கோவில்

## சேர்க்கை

பன்னிரண்டாம் வகுப்பு (உயர்நிலை பாடநெறி) தேர்வில் மாணவர் பெறும் மதிப்பெண் தரவரிசை அடிப்படையில் இளநிலைப் பொறியியல் படிப்புக்கான மாணவர்கள் சேர்க்கப்படுகின்றனர். மாணவர் தரவரிசை மற்றும் சேர்க்கை வழிமுறைகள் அண்ணா பல்கலைக்கழகத்தால் செய்யப்படுகிறது.  
முதுநிலைப் பொறியியல் படிப்புக்கான மாணவர்கள் பொதுவாக தமிழ்நாடு பொது நுழைவுத் தேர்வின் (டான்செட்) தரவரிசைகளின் அடிப்படையில் சேர்க்கப்படுகின்றனர்.
# பல்கலைக்கழக பொறியியல் கல்லூரி, நாகர்கோவில்

## துறைகள்

- குடிசார் பொறியியல்
- கணினி அறிவியல் மற்றும் பொறியியல்
- மின்னணு மற்றும் தொடர்பியல் பொறியியல்
- இயந்திரப் பொறியியல்
- மின் மற்றும் மின்னணுவியல் பொறியியல்
- தகவல் தொழில்நுட்பம்
- முதுகலை வணிக மேலாண்மை
# பல்கலைக்கழக பொறியியல் கல்லூரி, நாகர்கோவில்

## வழங்கப்படும் படிப்புகள்

| குடிசார் பொறியியல் | எம்பிஏ (அண்ணா பல்கலைக்கழகத்தின் தொலைதூர கல்வி மையம், சென்னை -25, வழியாக); |
| --- | --- |
| குடிசார் பொறியியல் (தமிழ் வழி) |  |
| கணினி அறிவியல் பொறியியல் |  |
| மின்னணு மற்றும் தொடர்புப் பொறியியல் |  |
| தகவல் தொழில்நுட்பம் |  |
| இயந்திர பொறியியல் |  |
| இயந்திர பொறியியல் (தமிழ் வழி) |  |
| மின் மற்றும் மின்னணுவியல் பொறியியல் | } |
# பல்கலைக்கழக பொறியியல் கல்லூரி, நாகர்கோவில்

## நூலகம்

இக்கல்லூரி நூலகத்தில் தேவையான புத்தகங்கள் மற்றும் பத்திரிகைகளின் தொகுப்பு உள்ளது. ஊழியர்கள் மற்றும் மாணவர்களின் பயன்பாட்டிற்கு போதுமானதாக இணைய வசதி கொண்ட கணினிகளை நூலகம் கொண்டுள்ளது.
# பல்கலைக்கழக பொறியியல் கல்லூரி, நாகர்கோவில்

## வேலைவாய்ப்பு

இக்கல்லூரி மாணவர்களுக்கு வேலைவாய்ப்புக்கான பயிற்சியளிப்பதற்கும் கல்லூரியில் வேலைவாய்ப்புகளை நிர்வகிப்பதற்கும் பயிற்சி மற்றும் வேலை வாய்ப்பு பிரிவு உள்ளது. பயிற்சி மற்றும் வேலைவாய்ப்பு பிரிவானது கல்வி-தொழில் பயிற்சி மற்றும் ஆளுமை மேம்பாட்டு பயிற்சி ஆகியவற்றை வழங்குகிறது. பயிற்சி மற்றும் வேலைவாய்ப்பு அலுவலரின் மேற்பார்வையில் தன்னார்வ மாணவர் பிரதிநிதிகளால் இது நிர்வகிக்கப்படுகிறது.
# பல்கலைக்கழக பொறியியல் கல்லூரி, நாகர்கோவில்

## தரவரிசை

அண்ணா பல்கலைக்கழகத்துடன் இணைந்த 497 தன்னாட்சி அல்லாத பொறியியல் நிறுவனங்களில் (கட்டடக்கலை கல்லூரிகள் அல்ல) இக்கல்லூரி 7 ஆம் இடத்தைப் பிடித்துள்ளது. இத்தரவரிசையானது 2013 ஏப்ரல்-மே பல்கலைக்கழகத் தேர்வுகளில் மாணவர்களின் தேர்ச்சி விழுக்காட்டை அடிப்படையாகக் கொண்டது.
# இலங்கைத் துடுப்பாட்ட அணியின் பாக்கித்தான் சுற்றுப்பயணம், 2019–20

இலங்கைத் துடுப்பாட்ட அணி 2019 செப்டம்பர்-அக்டோபர் மாதங்களில் பாக்கித்தானில் மூன்று ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் பாக்கித்தான் துடுப்பாட்ட அணிக்கு எதிராக விளையாடியது. இத்தொடரில் ஆரம்பத்தில் இரண்டு தேர்வுப் போட்டிகளும் இடம்பெறுவதாக இருந்தது. ஆனால், தேர்வுப் போட்டிகள் திசம்பர் 2019 இல் அமீரகத்தில் விளையாடப்படத் தீர்மானிக்கப்பட்டது. இலங்கை கடைசியாக 2017 அக்டோபரில் பாக்கித்தானில் விளையாடியது. அப்போது அது மூன்று இ20ப போட்டிகளில் லாகூர், கடாபி அரங்கில் விளையாடியது.  
இலங்கை அணியில் பல வீரர்கள் இத்தொடரில் பங்குபற்ற விருப்பம் தெரிவிக்காத நிலையில், லகிரு திரிமான்ன, தசுன் சானக்க ஆகியோர் முறையே ஒருநாள், இ20ப போட்டிகளில் தலைவர்களாக விளையாடுகிறார்கள். சப்ராஸ் அகமது பாக்கித்தான் அணியின் தலைவராக விளையாடுகிறார்.  
கராச்சி, தேசிய அரங்கில் நடைபெறவிருந்த முதலாவது ஒருநாள் போட்டி மழை காரணமாக கைவிடப்பட்டது. அடுத்த இரண்டு ஒருநாள் போட்டிகளிலும் பாக்கித்தான் வெற்றி பெற்று, தொடரை 2-0 கணக்கில் வென்றது. இ20ப தொடரை இலங்கை அணி 3–0 என்ற கணக்கில் வென்றது.  
இலங்கைத் துடுப்பாட்ட அணி மீண்டும் பாக்கித்தானுக்கு வருகை தந்து இரு தேர்வுப் போட்டிகள் கொண்ட தொடரில் விளையாடவுள்ளது. இது 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இடம்பெறுகிறது. இது 10 ஆண்டுகளுக்குப் பிறகு பாக்கித்தானில் நடைபெறும் முதல் தேர்வுத் தொடர் ஆகும்.
# இலங்கைத் துடுப்பாட்ட அணியின் பாக்கித்தான் சுற்றுப்பயணம், 2019–20

## பின்னணி

2009 மார்ச்சில், இலங்கைத் துடுப்பாட்ட அணி லாகூர், கடாபி அரங்கில் அத்தொடரின் இரண்டாவது தேர்வுப் போட்டியை விளையாட ஆரம்பிக்க முன்னர் அவ்வணி மீது தீவிரவாதத் தாக்குதல் மேற்கொள்ளப்பட்டது. இத்தாக்குதலில், ஆறு இலங்கைத் துடுப்பாட்ட வீரர்கள், இரண்டு இலங்கை அதிகாரிகள், ஒரு நடுவர் காயமடைந்தனர், ஆறு பொது மக்கள் கொல்லப்பட்டனர். அதன் பின்னர் இலங்கை அணி பாக்கித்தானில் முழுமையான தொடர் எதிலும் விளையாடவில்லை. 2019 மே மாதத்தில், சிங்கப்பூரில் நடைபெற்ற ஆசியத் துடுப்பாட்ட அவையின் கூட்டத்தில், பாக்கித்தான் துடுப்பாட்ட வாரியம் பாக்கித்தானில் இரண்டு தேர்வுப் போட்டிகளில் விளையாட இலங்கைத் துடுப்பாட்ட வாரியத்திடம் வேண்டுகோள் விடுத்தது. 2019 ஆகத்தில் இலங்கை அணி லாகூர், கராச்சி அரங்குகளில் பாதுகாப்பு நிலைமைகளை அவதானித்தது. 2019 ஆகத்து 22 இல், இலங்கை விளையாட்டுத்துறை அமைச்சர் ஒருநாள் போட்டிகளை மட்டும் பாக்கித்தானில் நடத்த அனுமதித்தார். தேர்வுப் போட்டிகளை நடத்த னுமதிக்கவில்லை.  
2019 செப்டம்பர் 9 இல், தினேஸ் சந்திமல், அகில தனஞ்சயா, நிரோசன் டிக்வெல்ல, திமுத் கருணாரத்ன, சுரங்க லக்மால், லசித் மாலிங்க, அஞ்செலோ மத்தியூஸ், குசல் பெரேரா, திசாரா பெரேரா, தனஞ்சய டி சில்வா ஆகியோர் பாக்கித்தான் செல்வதில்லை என அறிவித்தனர். 2019 செப்டம்பர் 19 இல், இலங்கை அணி திட்டமிட்டபடி பாக்கித்தான் செல்லும் என இலங்கை அறிவித்தது.
# இலங்கைத் துடுப்பாட்ட அணியின் பாக்கித்தான் சுற்றுப்பயணம், 2019–20

## அணிகள்

| ஒருநாள் அணி | இ20ப அணி |  |  |  |
| --- | --- | --- | --- | --- |
| * சப்ராஸ் அகமது (த, குகா)
* பாபர் அசாம் (து.த)
* இப்திகார் அகமது
* அபீத் அலி
* ஆசிப் அலி
* முகம்மது ஆமிர்
* முகம்மது அசுனைன்
* சாதப் கான்
* முகமது நவாஸ்
* வகாப் ரியாஸ்
* முகம்மது ரிசுவான்
* உஸ்மான் கான் சின்வாரி
* ஹரிஸ் சோகைல்
* இமா-உல்-அக்
* இமாத் வசிம்
* பகர் சமான் | * லகிரு திரிமான்ன (த)
* மினோத் மானுக்கா
* அவிசுக்கா பெர்னாண்டோ
* ஒசாடா பெர்னாண்டோ
* தனுஷ்க குணதிலக்க
* வனிந்து அசரங்கா
* சிகான் ஜயசூரிய
* லகிரு குமார
* அஞ்சலோ பெரேரா
* நுவான் பிரதீப்
* கசுன் ராஜித்த
* சதீரா சமரவிக்கிரம (குகா)
* இலக்சன் சந்தக்கன்
* தசுன் சானக்க
* இசுரு உதான | * சப்ராஸ் அகமது (த, குகா)
* பாபர் அசாம்
* இப்திகார் அகமது
* ஆசிப் அலி
* உமர் அக்மல்
* முகம்மது ஆமிர்
* பகீம் அஷ்ரப்
* முகம்மது அசுனைன்
* சாதப் கான்
* முகமது நவாஸ்
* வகாப் ரியாஸ்
* அகமது செசாத்
* உஸ்மான் கான் சின்வாரி
* ஹரிஸ் சோகைல்
* இமாம்-உல்-அக்
* இமாத் வசிம்
* பகர் சமான் | * தசுன் சானக்க (த)
* மினோத் மானுக்கா
* அவிசுக்கா பெர்னாண்டோ
* ஒசாடா பெர்னாண்டோ
* தனுஷ்க குணதிலக்க
* வனிந்து அசரங்கா
* சிகான் ஜயசூரிய
* லகிரு குமார
* லகிரு மதுசாங்கா
* அஞ்சலோ பெரேரா
* நுவான் பிரதீப்
* பானுக ராஜபக்ச
* கசுன் ராஜித்த
* சதீரா சமரவிக்கிரம (குகா)
* இலக்சன் சந்தக்கன்
* இசுரு உதான | } |
# ஹாங்காங் போராட்டம் 2019

**ஹாங்காங் போராட்டம் 2019** (**2019 Hong Kong protests**), ஹாங்காங்கில் குற்ற வழக்குகளில் சிக்கிய கைதிகளை சீனா, தைவான் அல்லது மக்காவு பகுதிகளுக்கு நாடு கடத்தி, குற்ற வழக்கு விசாரணையை சந்திக்க வைக்க வசதியாக கைதிகள் பரிமாற்ற சட்டத்தில் திருத்தம் கொண்டுவர கேரி லாம் தலைமையிலான ஹாங்காங் அரசு நிர்வாகம் ஏப்ரல், 2019-இல் முடிவு செய்தது. இச்சட்டத் திருத்தத்திற்கு ஹாங்காங் மக்களிடையே கடும் எதிர்ப்பு எழுந்தது. அதை தொடர்ந்து நடந்து வரும் போராட்டங்கள் பற்றியது தான் ஹாங்காங் போராட்டம் 2020 ஆகும்.
# ஹாங்காங் போராட்டம் 2019

## எதிர்ப்புகள்

பல்லாயிரக்கணக்கான இளைஞர்கள், மாணவர்கள் இச்சட்ட மசோதாவிற்கு எதிராக 9 சூன் 2019 முதல் ஹாங்காங் அரசிற்கு எதிராக தொடர் போராட்டங்களில் ஈடுபட்டு வருகின்றனர். இப்போராட்டத்தில் 800 அதிகமான இளைஞர்கள் கைது செய்யப்பட்டுள்ளனர். ஹாங்காங்கில் குற்றவழக்குகளில் ஈடுபட்டவர்களை, சீனாவிற்கு அனுப்பி விசாரணை செய்வதற்கான சட்ட திருத்த மசோதாவை ஹாங்காங் அரச நிர்வாகி கேரி லாம் திரும்பப் பெற்றார்.  
இதற்கிடையில் சீனாவில் கம்யூனிஸ்ட் ஆட்சியின் 70-ம் ஆண்டு கொண்டாட்டங்கள் அக்டோபர் மாதம் கோலாகலமாக கொண்டாடப்பட்டது. ஆனால் சீனாவின் கட்டுப்பாட்டில் உள்ள ஹாங்காங்கில் போராட்டம் வெடித்தது. பல்லாயிரக்கணக்கானோர் முகமூடி அணிந்து கொண்டு சாலைகளில் போராட்டத்தில் ஈடுபட்டனர். இதனால் போராட்டக்காரர்களுக்கும் போலீசாருக்கும் இடையே மோதல் ஏற்பட்டது.
# ஹாங்காங் போராட்டம் 2019

## கைதுகளும், காயம்பட்டோரும்

16 அக்டோபர் 2019 முடிய நடைபெற்ற 400 போராட்டங்களில் 2200 பேர் கைது செய்யப்பட்டுள்ளனர். மேலும் காவல்துறையினரின் அடக்குமுறையால் 1100 பேர் காயமடைந்துள்ளனர்.
# ஹாங்காங் போராட்டம் 2019

## சீன அதிபரின் எச்சரிக்கை

சீனாவைப் பிரிக்க நினைத்தால் "நசுங்கிய உடல்கள், நொறுங்கிய எலும்புகள்" மிஞ்சும் என்று என ஹாங்காங் போராட்டக் காரர்களுக்குச் சீன அதிபர் ஷி ஜின்பிங் நேபாள விஜயத்தின் போது 14 அக்டோபர் 2019 அன்று எச்சரிக்கை விடுத்துள்ளார்.
# ஹாங்காங் போராட்டம் 2019

## சட்ட முன்வடிவை ஆங்காங் நாடாளுமன்றம் திரும்பப் பெறுதல்

போராட்டக்காரர்களின் நீண்ட கால போராட்டங்களுக்குப் பின்னர் குற்ற வழக்குகளில் பின்னணி கொண்டோரை ஆங்காங்கிலிருந்து சீனாவிற்கு நாடு கடத்தும் சட்ட முன்வடிவை ஆங்காங் நாடாளுமன்றம் 23 அக்டோபர் 2019 அன்று திரும்ப கொண்டதாக முறைப்படி அறிவித்தது.
# ஹாங்காங் போராட்டம் 2019

## பின்னணி

குற்ற வழக்குகளில் தொடர்புடையவர்கள் என்று சந்தேகிக்கப்படும் நபர்களை சீனா, மக்காவு மற்றும் தைவானுக்கு ஆங்காங் பகுதியிலிருந்து நாடுகடத்த வழிவகை செய்வதற்கு நாடு கடுத்தும் சட்டத் திருத்தம் செய்ய காரணமாக இருந்தது, 2018-இல் ஹாங்காங்கிற்கு தப்பி செல்வதற்கு முன்பு, தைவானில் கர்ப்பிணியாக இருந்த தனது காதலியை கொலை செய்ததாக *சான் தொங்-காய்* என்பவர் மீது குற்றம் சுமத்தப்பட்டது. ஹாங்காங்கிற்கும், தைவானுக்கும் நாடு கடத்தும் ஒப்பந்தம் இல்லாத நிலையில், இந்த வழக்கு வந்தபோது, குற்றவாளிகளை நாடு கடத்துவது தொடர்பான இச்சட்டத்தை திருத்துவதாக ஆங்காங் அரசு சட்ட முன்வடிவத்தை நாடாளுமன்றத்தில் முன்மொழிந்தது. காதலியின் கடன் அட்டையிலிருந்து பணம் எடுத்தார் என்ற பணமோசடி வழக்கில் *சான் தொங்-காய்* ஆங்காங் சிறையில் அடைக்கப்பட்டிருந்தார். சிறையில் இருந்து விடுவிக்கப்பட்ட 20 வயதான சான் தொங்-காய், பாதிக்கப்பட்ட குடும்பத்திடம் மன்னிப்பு கேட்டதோடு, தன் மீதான குற்றச்சாட்டை தைவானில் எதிர்கொள்ள தயாராக இருப்பதாகவும் தெரிவித்தார்.
# சோழநாயக்கன் மக்கள்

** சோழநாயக்கன்** (Cholanaikkan) தொல்மூத்த பழங்குடியினரான இவர்கள் இந்திய நாட்டின் கேரளா மாநிலத்தில் உள்ள பாலக்காடு மாவட்டத்திற்கு உட்பட்ட அமைதிப் பள்ளத்தாக்குப் பகுதியில் காடுகளில் வாழுகிறார்கள். 2001 ஆம் ஆண்டின் கணக்கெடுப்பின்படி 191 பேர் மட்டுமே வாழுவதாக கணக்கிடப்பட்டுள்ளது. இவர்கள் திராவிட மொழிக் குடும்பத்தைச் சார்ந்த சோழநாயக்கன் மொழியைப் பேசுகிறார்கள். இது முழுவதும் மலையாள மொழியைச் சார்ந்து பேசப்படுவதாகும்.
# சோழநாயக்கன் மக்கள்

## மேலும் பார்க்க

Major Tribes in Kerala by Philipose Vaidyar
http://focusonpeople.org/major_tribals_in_kerala.htm
# எத்திலீன் எபிசல்பாக்சைடு

**எத்திலீன் எபிசல்பாக்சைடு** (Ethylene episulfoxide)என்பது C<sub>2</sub>H<sub>4</sub>SO என்ற மூலக்கூற்று வாய்ப்பாட்டை உடைய ஒரு கரிமகந்தக சேர்மம் ஆகும். இது ஒரு நிறமற்ற திரவம் ஆகும். சல்பாக்சைடுகளில் எளிய சல்பாக்சைடும் இதுவாகும். இது ஒரு திரிபு அதிகமுள்ள வளையமாக இருப்பதால் அதிக வினைபுரியக்கூடிய தன்மையுடன் உள்ளது. ஆகவே, வெப்பப்படுத்தும் போது கந்தகஓராக்சைடு மற்றும் எத்திலீன் ஆக சிதைவடைகிறது. இச்சேர்மம் பெரயோடேட்டுடன் எத்திலீன் சல்பைடை ஆக்சிசனேற்றம் செய்வதன் மூலம் தயாரிக்கப்படுகிறது.
# செந்தலைப் பூங்குருவி

**செந்தலைப் பூங்குருவி** (*Orange-headed thrush*) இது தென்கிழக்காசியாவின் இந்தியத் துணைக்கண்டங்களில் அமைந்துள்ள நாடுகளில் காணப்படும் பறவை இனமாகும். இது குருவியினம் (Passerine) என்ற குடும்பத்தைச் சார்ந்தது ஆகும். இப்பறவையின் இறகு ஈப்பிடிப்பான் பறவையைப்போல் குட்டையாகக் காணப்படுகிறது. தமிழ்நாட்டின் மாவட்டமான ஈரோடு மாவட்டத்தின் தமிழக எல்லையும் கர்நாடக எல்லையும் சேரும் மேற்குத் தொடர்ச்சி மலையின் சோலைக்காடுகளின் காணப்படுகிறன. மேலும் இப்பறவையினம் வங்காளதேசம், இலங்கை, தாய்லாந்து, இலாவோசு, கம்போடியா, ஆங்காங், மற்றும் அந்தமான் நிக்கோபார் தீவுகள் போன்ற இடங்களிலும் காணப்படுகின்றன.
# பந்திகுறி

**பந்திகுறி** (Panthiguri) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், வேப்பனப்பள்ளி ஊராட்சி ஒன்றியம், மாதேப்பட்டி ஊராட்சிக்கு உட்பட்ட ஒரு சிற்றூர் ஆகும். இந்த ஊரானது 700 ஆண்டுகளுக்கு முன்பு *பன்றிகுறுக்கி* என்ற பெயரில் அழைக்கப்பட்டதாக இந்த ஊருக்கு அருகில் பாறைமேல் உள்ள கல்வெட்டால் அறியப்படுகிறது.மேலும் இந்த ஊரில் நிறைய நடுகற்கள் கண்டறியப்பட்டுள்ளன. மேலும் அக்காலத்தில் இங்கு ஒரு இரும்பாலை செயல்பட்டதாக ஆய்வாளர்கள் கண்டறிந்துள்ளனர்.
# ஒப்பீட்டு வலிமை

ஒப்பீட்டு வலிமை குறியீடு (RSI) என்பதை அறிய இங்கு செல்லவும்.  
**ஒப்பீட்டு வலிமை** (relative strength) என்பது நுட்பப் பகுப்பாய்வு முறைகளில் ஒன்று. இந்த நுட்பப் பகுப்பாய்வு (Technical Analysis) மூலம் ஒரு பங்கினை அடுத்த பங்குடன் (பங்கு, துறை குறியீடு, சந்தை குறியீடு, பாண்டு) ஒப்பிட்டு எது வலிமையாக உள்ளது என்று அறியும் முறையாகும்  
இதை அறிவதால் இதன் போக்கு மற்ற(அடுத்த) பங்கை விட எப்படி உள்ளது என அறியலாம். ஏதாவது ஒரு பங்கின் ஒப்பீட்டு வலிமையை மற்றொரு பங்குடன் ஒப்பிட்டு அறிய இவை இரண்டையும் வகுக்க வேண்டும்.  
எடுத்துக்காட்டாக மைக்ரோசாப்ட் & ஆப்பிள் நிறுவனங்களை எடுத்துக்கொள்வோம். இப்போது மைக்ரோசாப்டின் ஒப்பீட்டு வலிமை ஆப்பிளை ஒப்பிட்டால் என்ன என்று அறிய மைக்ரோசாப்டை ஆப்பிளால் வகுக்க வேண்டும். மைக்ரோசாப்டின் விலை 160 என்றும் ஆப்பிளின் விலை 210 என்றும் கொண்டால் ஆப்பிளை ஒப்பிடும் போது மைக்ரோசாப்டின் ஒப்பீட்டு வலிமை 0.76 (160\210) . வரலாற்றுரீதியாக மைக்ரோசாப்டின் ஒப்பீட்டு வலிமை ஆப்பிளை ஒப்பிட்டால் .50 - .65 இக்குள் தான் இருக்கும் என்றால் .76 என்பது ஒப்பீட்டளவில் மைக்ரோசாப்ட் ஆப்பிளை விட வலிமையாக உள்ளது அல்லது ஆப்பிள் மைக்ரோசாப்ட்டை விட வலிமைகுன்றி உள்ளது அல்லது இரண்டும் கலந்து உள்ளது எனலாம்.  
இவற்றின் ஒப்பீட்டு வலிமை வரலாற்று அளவில் இருக்க வேண்டுமென்றால் மைக்ரோசாப்ட்டின் விலை குறையவேண்டும் அல்லது ஆப்பிளின் விலை அதிகரிக்க வேண்டும்.
# ஒப்பீட்டு வலிமை

## வெளி இணைப்பு

இன்வெசுட்டோபீடியாவில் ஒப்பீட்டு வலிமை குறித்த விளக்கம்
# காடிங்டன் உருப்பெருக்கி

**காடிங்டன் உருப்பெருக்கி** (Coddington magnifier) என்பது ஒரு உருப்பெருக்கும் கண்ணாடி ஆகும். இது ஒரு மிகத்தடிமனான வில்லையகை் கொண்டுள்ளது. இந்த வில்லையின் நடுக்கோட்டில் மையக்காடி இடைத்திரையைக் கொண்டுள்ளது. இந்த அமைப்பின் காரணமாக மைய அச்சிற்கு நெருக்கமான கதிர்களால் ஏற்படும்கோளப் பிறழ்ச்சியானது குறைக்கப்படுகிறது. இந்த சிறப்பான அமைப்பின் காரணமாக வழக்கமான உருப்பெருக்கும் கண்ணாடியை விட வரை இந்த உருப்பெருக்கும் கண்ணாடி அதிக உருப்பெருக்கும் தன்மையைக் கொண்டுள்ளது. அதாவது 10× முதல் 20× உருப்பெருக்கும் திறனைக் கொண்டுள்ளது. பெரும்பாலான ஒற்றை வில்லை உருப்பெருக்கிகள் 5× அளவிற்கான உருப்பெருக்கும் திறனையேக் கொண்டுள்ளன. இத்தகைய உருப்பெருக்கிகளின் குறைபாடு என்னவென்றால் காடியுடனான இடைத்திரை உருப்பெருக்கியால் பார்க்கப்படும் பகுதியின் பரப்பினைக் குறைத்து விடுகிறது.
# காடிங்டன் உருப்பெருக்கி

## வரலாறு

1812 ஆம் ஆண்டு வில்லியம் ஐடு வோலஸ்டன் என்பவர் தொடக்க கால உருப்பெருக்கிகளின் மேம்பட்ட வடிவத்தை உருவாக்கினார். இவர் தனது வடிவமைப்பில் இரண்டு அரைக்கோளங்களை உள்ளடக்கிய ஒரு கோள வடிவ உருப்பெருக்கியை உருவாக்கினார். இவரது அமைப்பில் இரண்டு அரைக்கோளங்களுக்கிடையே ஒரு சிறிய அடைப்பு இருந்தது. டேவிட் புரூஸ்டர் வோலஸ்டன் உருவாக்கிய உருப்பெருக்கியில் இரு அரைக்கோளங்களுக்கு இடையில் கண்ணாடிக்குச் சமமான ஒளிவிலகல் குறிப்பெண் கொண்ட ஒளி ஊடுருவக் கூடிய சிமெண்டினால் அடைக்கும் போது சிறப்பாகச் செயல்படுகிறது என்பதைக் கண்டறிந்தார். டேவிட் புரூஸ்டர் நடுவில் ஒரு ஆழமான காடியைக் கொண்ட ஒரே கண்ணாடியிலான கோளத்தைப் பயன்படுத்தினார்.1829 ஆம் ஆண்டில், என்றி காடிங்டன் வோலஸ்டன்-பிரூவ்ஸ்டர் வில்லையைப் பொதுப்பயன்பாட்டிற்கு கொணர்ந்ததுடன் காடியின் வடிவமைப்பை மாற்றி அமைத்ததன் மூலம் அதன் வடிவமைப்பினை மேம்படுத்தினார். இருப்பினும் இதைக் கண்டுபிடித்தமைக்கான உரிமையை அவர் கோரவில்லை.
# மரோசரித்ரா

***மரோசரித்ரா*** 1978 ஆம் ஆண்டு தெலுங்கில் வெளிவந்த திரைப்படமாகும். கே. பாலசந்தர் இயக்கத்தில் வெளிவந்த இத்திரைப்படத்தில் கமல்ஹாசன், சரிதா மற்றும் பலர் நடித்திருந்தனர். இந்த திரைப்படமானது தெலுங்கில் வெற்றிபெற்றதை தொடர்ந்து இந்தி மொழியில் *ஏக் தூஜே கே லியே* என்ற பெயரில் மீண்டும் படமாக்கப்பட்டது.  
இந்த திரைப்படமானது மலையாள மொழியில் *திரக்கள் எழுதிய கவிதா* எனும் பெயரில் மொழிமாற்றம் செய்யப்பட்டு வெளி வந்தது. இத்திரைப்படம் தமிழில் மொழிமாற்றம் செய்யப்படவில்லை, ஏனெனில் தெலுங்கு பதிப்பே சென்னை மற்றும் பிற பகுதிகளில் வெளியிடப்பட்டு வெற்றிகரமாக ஓடியதால் தமிழில் மொழிமாற்றம் செய்யும் முடிவு கைவிடப்பட்டது.  
இந்த திரைப்படம் அதிகபட்சமாக 700 நாட்கள் வரை ஓடியது. இயக்குநர் பாலசந்தர் அவர்கள் இந்த திரைப்படத்திற்காக சிறந்த இயக்குனருக்கான பிலிம்பேர் விருது வென்றார். சிஎன்என்-ஐபிஎன் நிறுவனம் வெளியிட்ட இந்தியாவின் 100 சிறந்த திரைப்படத்தின் பட்டியலில் இந்த திரைப்படமும் இடம்பெற்றது.
# மரோசரித்ரா

## கதை

விசாகப்பட்டினத்தில் குடியேறிய தமிழ் குடும்பம் பாலு உடையது. அந்த வீட்டிற்கு அருகே சுவப்னாவின் குடும்பம் இருக்கிறது. சுவப்னா அதே ஊரில் உள்ள ஒரு கல்லூரியில் படிக்கும் பெண். வேலையை விட்டு தன் வீட்டிற்க்கு வரும் பாலு, சுவப்னாவுடன் காதல் வயப்படுகிறார். இருவர் குடும்பமும் அவர்கள் காதலை ஏற்க மறுக்கிறது. இரு குடும்பத்திற்கும் பொதுவாக இருக்கும் நண்பர் ஒருவர், "அவர்களை ஒரு வருஷம் பார்க்காம, பேசாம இருக்க சொல்லுவோம். அப்புறமும் ரெண்டு பேருக்கும் காதல் இருந்துச்சுனா கல்யாணம் பண்ணி வைங்க" என்று ஆலோசனை சொல்கிறார். இதை ஏற்க மறுக்கிறார் பாலு. ஆனால், இது ஒரு நல்ல சந்தர்ப்பம், இதை நாம் சரியாக உபயோகித்துக் கொண்டால் நம் காதல் கைக்கூடும் என அவரை சம்மதிக்க வைக்கிறார் சுவப்னா. தான் ஒப்புக்கொள்ள வேண்டுமானால், இருவர் வீட்டிலும் எழுத்துப்பூர்வமாக உடன்படிக்கை தர வேண்டும் என்கிறார் பாலு. இது தான் சமயம் என பாலுவின் தந்தை பாலுவை ஹைதராபாத்துக்கு வேலைக்கு அனுப்புகிறார். இடைப்பட்ட காலத்தில் சுவப்னாவின் பெற்றோர் அவளை மனம் மாற்ற முயல்கின்றனர். ஹைதராபாத்துக்கு சென்ற பாலு என்ன ஆனார்? அவர்கள் காதல் கைகூடியதா? இது போன்ற பல கேள்விகளுக்கு மிக அழகான காட்சிகளோடும், அருமையான இசையோடும் விவரித்திருக்கும் படம் தான் இந்த ‘மரோசரித்ரா’.
# மரோசரித்ரா

## நடிகர்கள்

- கமல்ஹாசன் - பாலு
- சரிதா - சுவப்னா
- மாதவி - சந்தியா
- ஜெ. வி. ரமணமூர்த்தி
- 'காக்கிநாடா' ஷாமலா
- பி. எல். நாராயணா
- ஜெயா விஜயா
- எஸ். கே. மிஸ்ரோ
# மரோசரித்ரா

## தயாரிப்பு

நடிகை சரிதாவை மரோசரித்ரா படத்தின் மூலம் பாலசந்தர் திரைத்துறையில் அறிமுகப்படுத்தினார்.
# மரோசரித்ரா

## வரவேற்பு

மரோசரித்ரா திரைப்படம் ஆந்திரா மாநிலத்தில் மிகப்பெரிய வெற்றி பெற்றது. இந்த திரைப்படம் ஆந்திரா மாநிலத்தில் மட்டும் 18 திரையரங்குகளில் 200 நாட்கள் ஓடிய சாதனை படைத்தது. அண்டை மாநிலமான கர்நாடகாவில் அதிகபட்சமாக பெங்களூர் கல்பனா திரையரங்கில் 693 நாட்களும் மற்றும் மைசூர் காயத்ரி திரையரங்கில் 350 நாட்கள் மேல் ஓடியது. தமிழ்நாட்டில் அதிகபட்சமாக சென்னை சபையர் திரையரங்கில் 596 நாட்களும், கோயம்புத்தூரில் ராயல் திரையரங்கில் 450 நாட்களும் மற்றும் சென்னை கிருஷ்ணவேணி திரையரங்கில் 175 நாட்கள் வரை ஓடியது. கேரளா மாநிலத்தில் 1980 ஆண்டு *திரக்கள் எழுதிய கவிதா* எனும் பெயரில் வெளியிடப்பட்டது.
# மரோசரித்ரா

## மறு உருவாக்கம்

தெலுங்கில் வெளியான மரோசரித்ரா படத்தை தமிழில் எடுப்பது என முடிவு செய்திருந்தார் கே. பாலசந்தர். 1977 ஆம் ஆண்டில் கன்னட மொழியில் வெளி வந்து வெற்றி பெற்ற *கோகிலா* படம், பாலசந்தருக்கு நினைவுக்கு வந்தது. பாலுமகேந்திரா இயக்கத்தில் கமல்ஹாசன் மற்றும் அறிமுக நடிகராக மோகன் அதில் நடித்திருந்தனர். தெலுங்கில் எடுத்த 'மரோசரித்ரா'வை, தமிழில் எடுக்க நினைத்த பாலசந்தர், கமல் கேரக்டரில் மோகனை நடிக்கவைப்பது என்று திட்டமிட்டார்.  
தமிழில் வந்த கிழக்கே போகும் ரயில் படம் தெலுங்கு மொழியில் *தூர்ப்பு வெள்ளே ரயிலு* எனும் பெயரில் எடுக்க பட்டு வந்தது, அதில் மோகன் நடித்துக்கொண்டு இருந்தார். அந்த படத்திற்காக மோகன் மொட்டையடித்திருந்தார். கே.பாலசந்தரை நேரில் சந்தித்து, முடி வளர மூணு மாதம் ஆகும் என கூறினார் மோகன். முடி வளர்ந்தவுடன் படம் சம்பந்தமான வேளை பார்க்கலாம் என மோகனை அனுப்பிவைத்தார் பாலசந்தர். அந்த சமயத்தில்தான், தெலுங்கு 'மரோசரித்ரா' அதே மொழியில் தமிழகம், கேரளம், கர்நாடகம் என பல மாநிலங்களிலும் வெளியானது. தெலுங்கிலேயே வந்த 'மரோசரித்ரா'வின் வெற்றியால், படத்தை மீண்டும் தமிழில் எடுப்பது எனும் முடிவை கைவிட்டார் பாலசந்தர்.
# ரைனெர்சோனைட்டு

**ரைனெர்சோனைட்டு** (*Rynersonite*) என்பது Ca(Ta,Nb)<sub>2</sub>O<sub>6</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் ஆக்சைடு கனிமமான ரைனெர்சோனைட்டு செஞ்சாய்சதுர படிகத்திட்டத்தில் படிகமாகிறது. இயற்கையில் இது மந்தமான ஒளி குன்றிய கனிமமாகவும் , ஒளிகசியும் தன்மையுடன் இழை போலவும் காணப்படுகிறது. பொதுவாக அரை வெண்மை முதல் வெளிர் ரோசா நிறத்தில் காணப்படும் ரைனெர்சோனைட்டு கருங்கல் தீப்பாறைகளில் தோன்றுகிறது. முதன்முதலில் அமெரிக்காவின் கலிபோர்னியா மாநிலம் சான் டீகோ மாகாணத்தில் 1978 ஆம் ஆண்டு கண்டறியப்பட்டது.  
கலிபோர்னியாவைத் தவிர்த்து உகாண்டா நாட்டின் கொலராடோ, கம்பாலா பகுதிகளிலும் ரைனெர்சோனைட்டு காணப்படுவதாக அறியப்படுகிறது.
# சிடெரோகெல்

**சிடெரோகெல்** (*Siderogel*) என்பது இரும்பு(III) ஆக்சைடு-ஐதராக்சைடு (FeO(OH)) என்ற வேதிச் சேர்மத்தைக் கொண்டுள்ள ஒரு புறவேற்றுமை வடிவ கனிமப்போலியாகும். லைமோனைட்டு, கோயீத்தைட்டு போன்று அதே வேதிச் சேர்மத்தைப் பெற்று;.  
கருப்பு, பழுப்பு, அல்லது செம்-பழுப்பு நிறத்துடன் பெரும்பாலும் கண்ணாடி போல ஒளிகசியும் கனிமமாக இது விவரிக்கப்படுகிறது.
# சிடெரோகெல்

## தோற்றம்

காவா மற்றும் புரூகர்சு, காத்தலோனியா தளங்கள் உட்பட ஐரோப்பாவிலும் ஆசியாவிலும் ஒரு சில இடங்களில் சிடெரோகெல் கிடைப்பதாக பதிவாகியுள்ளது;.  
கோடோசு, அரகோன் சுரங்கத்திலும்;, செருமனியின் மெண்டனுக்கும் எமருக்கும் இடையிலுள்ள பெக்கி ஒயிசு சுரங்கத்திலும்;, சீனாவின் கெய்ச்சு மாகாணம் காசோங் படிவுகளிலும் கூட சிடெரோகெல் கிடைப்பதாக கூறப்படுகிறது.
# எஸ். ஆர். எம் வள்ளியம்மை பொறியியல் கல்லூரி

**எஸ்.ஆர்.எம் வள்ளியம்மை பொறியியல் கல்லூரி** (*SRM Valliammai Engineering College*) என்பது தமிழ்நாட்டின் காட்டங்குளத்தூரில் அமைந்துள்ள **ஒரு தன்னாட்சி பொறியியல் கல்வி நிறுவனம்** ஆகும். இக்கல்லூரி **அண்ணா பல்கலைக்கழகத்தின் இணைவுக்கல்லூரிகளில்** ஒன்றாகும். இது 1999 செப்டம்பர் 9 இல் நிறுவப்பட்டது. இது 29,000 சதுர மீட்டர் பரப்பளவில் பத்து மாடி கட்டட வளாகத்தில் செயல்படுகிறது. எஸ்.ஆர்.எம் வள்ளியம்மை பொறியியல் கல்லூரி, எஸ். ஆர். எம் கல்விக்குழுமத்தில் உள்ள ஒரு நிறுவனமாகும். இது வள்ளியம்மை சங்கத்தால் நடத்தப்படுகிறது. வள்ளியம்மை சங்கமானது கல்வியாளர் **டாக்டர் தா. இரா. பாரிவேந்தரால்** அவரது தாயார் வள்ளியம்மை பெயரால் நிறுவப்பட்டது. இக்கல்லூரியானது டியுவி ரைன்லாண்டிலிருந்து ஐஎஸ்ஓ 9001: 2015 சான்றிதழ் பெற்றது.
# எஸ். ஆர். எம் வள்ளியம்மை பொறியியல் கல்லூரி

## வளாகத்தின் அமைவிடம்

இந்த கல்லூரி தாம்பரம் மற்றும் செங்கல்பட்டு இடையே தே.நெ 45 ஐ ஒட்டி அமைந்துள்ளது. இது சென்னையின் காட்டங்குளத்தூர், எஸ்.ஆர்.எம் பல்கலைக்கழகத்தை ஒட்டிய வளாகமாகும்.
# எஸ். ஆர். எம் வள்ளியம்மை பொறியியல் கல்லூரி

## நிருவாகம்

இந்த கல்லூரியின் தலைவராக **திரு.ரவி பச்சமுத்து** அவர்களும், தலைவராக **திரு. பி. சத்தியநாராயணன்** அவர்களும், தாளாளராக **திருமதி பத்மபிரியா** அவர்களும்,முதல்வராக **முனைவர் பா. சிதம்பர ராஜனும்**, துணை முதல்வராக **முனைவர் மா. முருகனும்** இருந்து நிருவகிக்கின்றனர். நிறுவனர் மற்றும் தலைவரான **முனைவர் தா. இரா. பாரிவேந்தர்** இவர்களுக்கு வழிகாட்டியாக உள்ளார்.
# எஸ். ஆர். எம் வள்ளியம்மை பொறியியல் கல்லூரி

## மேலாண்மை மற்றும் பாடப்பிரிவுகள்

இக்கல்லூரி வளாகமானது பரப்பளவில் நிறுவப்பட்டுள்ளது 256 சதுர மீட்டரில் வகுப்பறைகள், 5061 சதுர மீட்டர் பரப்பளவில் 50 ஆய்வகங்கள் போன்றவற்றுடன் உள்ளது. மேலும் முழுமையாக நவீனமயமாக்கப்பட்ட உபகரணங்கள் மற்றும் சுமார் 1300 கணினிகள் மூலமாக மூலம் தற்போதைய வேலைத் தேவைகளுக்கு பயிற்சி அளிக்கக் கூடியதாக உள்ளது.  
இங்கு **இளநிலை பொறியியல் படிப்புகளா**க மின்னணுவியல் தொடர்பியல் பொறியியல் , கணினி அறிவியல் பொறியியல், மின்னியல் மற்றும் மின்னணுவியல் பொறியியல் , மின்னணு மற்றும் கருவியியல் பொறியியல், தகவல் தொழில்நுட்பம், இயந்திரப் பொறியியல், குடிசார் பொறியியல்,இணைய பாதுகாப்பு, வேளாண்மை பொறியியல், மருத்துவ மின்னணுவியல் மற்றும் செயற்கை நுண்ணறிவு மற்றும் தரவு அறிவியல் ஆகிய பாடப்பிரிவுகளில் பட்டப்படிப்புகள் வழங்கப்படுகிறது.  
மேலும் **முதுநிலை பொறியியல் படிப்புகளாக** எம்.இ-கணினி அறிவியல் மற்றும் பொறியியல், எம்இ - ஆற்றல் அமைப்பு பொறியியல், எம்.இ - கட்டமைப்புப் பொறியியல், எம்.இ - தொழில் பாதுகாப்பு பொறியியல்,எம்.இ- தகவல் தொடர் அமைப்பு,எம்.டெக்-தரவு அறிவியல்,எம்.இ-கட்டுப்பாடு மற்றும் அளவுக் கருவியியல் பொறியியல் மற்றும் முதுநிலை வணிக மேலாண்மை (எம்பிஏ) ஆகிய படிப்புகள் வழங்கப்படுகின்றன.  
ஆண்டுக்கு புதிதாக 324 மாணவர்களை சேர்த்துக் கொள்ளக்ககூடியதாக, சுமார் 300 ஆசிரியர் போன்ற ஊழியர்களைக் கொண்டதாக உள்ள இக்கல்லூரியியல், சுமார் 4200 மாணவர்கள் பயில்கின்றனர்.
# புற்றனையம்

**புற்றனையம்** அல்லது **குடல் மஞ்சள் கட்டி** (*carcinoid*, **கார்சினாய்ட்** அல்லது *carcinoid tumor*) என்பது மெதுவாக வளரும் புற்றுநோய் ஆகும். நுரையீரலிலும் செரிமான உறுப்புகளிலும் அதிகமாகத் தோன்றுகிறது. வெகு அரிதாகவே தோன்றும் இந்நோய், ஆரம்ப நிலையில் எந்தவித அறிகுறிகளும் வெளியே தெரியாமலே வளரும்.  
வளர்ந்த நிலையில் இயக்குநீரைச் சுரக்கும். இதிலிருந்தே இந்நோய் தெரிந்து கொள்ளப்படுகிறது. நுரையீரல் மற்றும் செரிமான மண்டல நோய் 60 வயதினை தாண்டியவர்களிடம் தான் தெரியவருகிறது. முகமும் மார்புப் பகுதியும் சிவந்து காணப்படும். மூச்சு விடுவதில் சிரமம், முக்கிய அறிகறிகளாகும். ஆரம்ப நிலையிலேயே கண்டு அறுவை மருத்துவம் செய்து கொண்டால் நல்ல குணம் பெறலாம். இயக்குநீர் செரடோனின் அதிக அளவில் சுரக்கும். குருதிக் குழல் புடைத்துக் கொண்டிருக்கும்.,  
குறைந்த இரத்த அழுத்தம் இதயப் படபடப்பு, மூச்சு விடுவதில் சிரமம் இவையும் சில அறிகுறிகளாகும். பிற நோய்களுக்கு மருத்தும் மேற்கொள்ளும் போது தற்செயலாகவே இந்நோய் கண்டு கொள்ளப்படுகிறது. கணினி தள கதிர்படம் (CT), காந்த ஒத்ததிர்வு படம் (MRI) நோய்காண உதவும்.
# விக்கிப்பீடியா:வேங்கைத் திட்டம் 2.0/பயனர் அறிவிப்பு

சென்ற ஆண்டைப் போலவே இந்த ஆண்டும் இந்திய அளவிலான <big>வேங்கைத் திட்டம் 2.0</big> கட்டுரைக்குப் போட்டி நடைபெற உள்ளது. சென்ற முறை நாம் **இரண்டாம் இடம்** பெற்றோம். இந்த முறை தாங்களும் இந்தப் போட்டியில் பங்குபெற்று நம் சமூகம் வெற்றி பெற ஒத்துழைப்பு நல்குமாறு தங்களைக் கேட்டுக்கொள்கிறோம்.
போட்டியின் விதிமுறைகள் சுருக்கமாக  
<><small>கவனிக்க: ****</small></>  
<div>  
</div>  
மேலும் விவரங்களுக்கு இங்கு காணவும். நம் சமூகம் தங்கள் ஒத்துழைப்புடன் வெற்றி பெற எங்களது மனமார்ந்த வாழ்த்துகள். நன்றி
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

**வேங்கைத்திட்டம் 2.0** வில் பங்குகொள்ள விரும்பும் பயனர்கள் ஒரு வாரத்திற்கான, தான் புதிதாக எழுதவிருக்கும் அல்லது விரிவாக்கவிருக்கும் **ஐந்து **கட்டுரைகளைப் பதிவு செய்து வைத்துக்கொள்ளலாம். இது ஒரே கட்டுரையை பலர் எழுதுவதைத் தவிர்த்து காலவிரயமாவதையும் தடுக்கும். மேலும் ஒருவர் இக்காலக் கெடுவுக்குள் கட்டுரையை முடித்துவிட்டால் மேலும் ஐந்து கட்டுரைகளை முன்பதிவு செய்து வைத்துக்கொள்ளலாம். இந்த முன்பதிவு பங்களிப்பாளர்களுக்கான ஒரு உதவிப்பக்கமே அன்றி விக்கிப்பீடியாவின் வழமைக்கேற்ப எவர் வேண்டுமாயினும் எக்கட்டுரையை வேண்டுமாயினும் தொகுக்கலாம். --&#32;பார்வதிஸ்ரீ (பேச்சு) 16:39, 6 அக்டோபர் 2019 (UTC)
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## அருளரசன்

1. :en:History of Pulicat
1. :en:Malik Kafur's invasion of the Pandya kingdom
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## பார்வதிஸ்ரீ

1. en:St. Mary's Islands
1. en:Darjeeling tea
1. en:Pochampally Saree
1. en:Payyannur Pavithra ring
1. :en:Baikunthapur Forest
1. :en:Molai forest]
1. :en:New Amarambalam Reserved Forest
1. :en:Saranda forest
1. :en:Tectonic evolution of the Aravalli Mountains
1. :en:Cabinet Secretary of India
1. :en:Joint secretary to the Government of India
1. :en:Technophobia
1. :en:Science studies
1. :en:Science and technology studies
1. :en:Ceramic engineering
1. :en:George Washington Bridge
1. :en:Fehmarn Belt Fixed Link{ஆயிற்று}}
1. :en:Great Belt Fixed Link
1. :en:Hangzhou Bay Bridge
1. :en:Lake Pontchartrain Causeway
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## Sridhar G

1. Michael Chabon
1. Hinata Hyuga
1. Henry Wood
1. Maria Theresa
1. Satoshi Kon
1. Jean-Joseph Rabearivelo
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## TNSE Mahalingam VNR

1. :en:Vallur Thermal Power Station
1. :en:Ethiopian Highlands
1. :en:Tropical Rainforest Heritage of Sumatra
1. :en:Edwin Thumboo
1. துரியோதனன்
1. :en:Swami Anand
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## ArivarasanAr

1. Hardik_Pandya
1. Jonny_Bairstow
1. Tamil_Nadu_cricket_team
1. Canada_national_cricket_team
1. Cricket_World_Cup
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## Fathima

1. சிறிய அந்தமான்
1. ஏக்தா கபூர்
1. சிங்ளேர் லுயிஸ்
1. துருவா
1. நிகல்லா லாசன்
1. சூப்பர் மரியோ வேர்ல்ட்
1. பசியின்மை
1. டோனி மாரிசன்
1. அரேபிய தீபகற்பம்
1. மகெல்லன் நீரிணை
1. சாஹோ
1. சினாய் தீபகற்பம்
1. யாக்கை
1. முட்டைகள் உள்ள உணவு
1. ஜும்பா லஹிரி
1. யுகடான் தீபகற்பம்
1. ரம் திரைப்படம்
1. மஞ்சள் தாங் மீன் (yellow tang)
1. சிமாமந்த நாகொசி அதிச்சி
1. தூத்வா தேசிய பூங்கா
1. சுவா (பிஜி)
1. கியூஷூ தீவு
1. கார்ல் சாண்ட்பார்க்
1. ஹொக்கைடோ
1. ஒன்சு.
1. மறைந்து இருந்து பார்க்கும் மர்மம் என்ன
1. ஜல்பாய்குரி மாவட்டம்
1. லக்கோட்டா
1. தம்மாம்
1. ரஜௌரி
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## கவின்

1. :en:Xbox One
1. :en:Windows 8.1
1. :en:Pokémon_FireRed_and_LeafGreen
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## பாலாஜி

1. en:Suriyan
1. en:vellai pookkal
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## சுந்தர்

1. பழுப்பு மலை அணில்
1. மதுரை வாலாட்டிப்பாம்பு
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## Thilakshan

1. கோலங்கள்
1. நித்யா ராம் (நடிகை)
1. நிலா நிலா ஓடி வா
1. ஸ்ருதி ராஜ்
1. தென்றல்
1. எக்சோ (இசைக்குழு)
1. ஆபீஸ்
1. அதுல்யா ரவி
1. பக்கா
1. டாக்டர் ஸ்ட்ரேஞ்ச்
1. யுவராணி
1. ராஜலட்சுமி
1. மகாபாரதம்
1. மாயா
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## சிவக்குமார்

1. கவுசிகா நதி
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## செந்தி

1. குருதிவளிக்காவி
1. முடியுருக் குருதிச்சுற்றோட்டம்
# விக்கிப்பீடியா:வேங்கைத் திட்டம் 2.0/கட்டுரைகள் முன்பதிவு

## அதிரன் சார்த்தன்

1. குற்றமும் தண்டனையும்